**Projektu konkursa “Atbalsts Latgales informatīvās telpas stiprināšanai” nolikums**

Turpinoties Krievijas īstenotajam pilna mēroga karam Ukrainā un izvērstajam hibrīdkaram pret Latviju, nemainīgi aktuāls ir jautājums par informatīvās telpas drošību un to, kā veiksmīgāk uzrunāt Latgales reģionā un austrumu pierobežā dzīvojošos iedzīvotājus. Šī brīža drošības izaicinājumu un Krievijas izvērstā hibrīdā kara dēļ nepieciešams stiprināt austrumu pierobežā dzīvojošo Latvijas iedzīvotāju psiholoģisko noturību pret Krievijas dezinformāciju un gatavību aizsargāt valsti, uzrunājot Latgales iedzīvotājus un nododot tiem ar aizsardzības nozari un visaptverošu valsts aizsardzību saistītus vēstījumus un patiesu informāciju.

1. **Projektu konkursa mērķis**: Stiprināt Latgales un austrumu pierobežas informatīvo telpu, veicinot reģionā dzīvojošo iedzīvotāju izpratni un informētību par aizsardzības nozari un visaptverošu valsts aizsardzību, kā arī iesaistot reģiona iedzīvotājus nevalstisko organizāciju (turpmāk – NVO) un plašsaziņas līdzekļu rīkotajās aktivitātēs un projektos, kas saistīti ar aizsardzības nozari.
2. **Mērķauditorija:** Latgales reģionā un austrumu pierobežā dzīvojošie iedzīvotāji, plašsaziņas līdzekļi un NVO.
3. **Finansējums:** Viena projekta pieteikums var saņemt finansējumu līdz 10 000 *euro*.
4. **Rīkotājs**: Aizsardzības ministrija.
5. **Pretendenti**: Konkursam var pieteikties:
	1. **Plašsaziņas līdzekļi** – preses izdevumi, elektroniskie plašsaziņas līdzekļi, interneta vietnes, kuru pamatmērķauditorija atrodas Latgales plānošanas reģiona teritorijā, kas nodrošina reģiona iedzīvotājiem sabiedriski politisko, sociālekonomisko vai kultūras notikumu aktualizāciju un to ietekmes padziļinātu skaidrojumu latviešu valodā;
		1. Reģionālajiem un vietējiem preses izdevumiem jāatbilst šādām prasībām:
			1. vismaz 60 % (daļa no kopējās izdevuma apdrukas platības) no medija satura (vidēji 2024. gadā) ir jābūt redakcionālam produktam (redakcionāls saturs nav, piemēram, sludinājumi, kā arī reklāma un cits apmaksāts saturs, pārpublicēts citu mediju saturs (t.sk. ziņu aģentūru sagatavotā informācija));
			2. iznāk vismaz reizi nedēļā.
		2. Reģionālajiem un vietējiem elektronisko plašsaziņas līdzekļiem jāatbilst šādām prasībām:
			1. vismaz 60 % no medija veidotā satura (vidēji 2024. gadā) ir jābūt redakcionālam produktam (redakcionāls saturs nav, piemēram, sludinājumi, kā arī reklāma un cits apmaksāts saturs, pārpublicēts citu mediju saturs (t.sk. ziņu aģentūru sagatavotā informācija);
			2. nodrošina reģionāla vai vietēja rakstura ziņu vai informatīvos raidījumus:
				1. audiovizuālo elektronisko plašsaziņas līdzekļu gadījumā vismaz trīs reizes nedēļā latviešu valodā (t.sk. satura piegāde izplatīšanai citos elektroniskajos plašsaziņas līdzekļos);
				2. audio elektronisko plašsaziņas līdzekļu gadījumā vismaz piecas reizes nedēļā latviešu valodā.
		3. Interneta vietnēm jāatbilst šādām prasībām:
			1. vismaz 60 % no medija publicētā satura (vidēji 2024. gadā) ir jābūt redakcionālam produktam (redakcionāls saturs nav, piemēram, sludinājumi, kā arī reklāma un cits apmaksāts saturs, pārpublicēts citu mediju saturs (t.sk. ziņu aģentūru sagatavotā informācija));
			2. katru darba dienu ir vismaz viena publikācija.
	2. **NVO**, kura darbības pamatmērķauditorija ir Latgales plānošanas reģiona iedzīvotāji, kas darbojas pilsoniskās sabiedrības attīstības jomā, risina būtiskas problēmas plašākas sabiedrības interesēs, valstisku mērķu sasniegšanai, veicinot sabiedrības līdzdalību, kā arī darbojas ne tikai savās interesēs vai savu biedru komerciālajās, profesionālajās vai politiskajās interesēs, bet arī plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību.
	3. Konkursam uz finansējumu nevar pretendēt tādi tiesību subjekti, kas ir izplatījuši dezinformāciju, naida runu un kuru darbība rada apdraudējumu valsts drošībai, tai skaitā valsts informatīvās telpas drošībai, sabiedriskajai kārtībai un sabiedrības veselībai. Konkursa rīkotājs ir tiesīgs izvērtēt pretendenta pieteikumu no valsts drošības risku viedokļa, tai skaitā ņemot vērā valsts drošības iestāžu sniegto informāciju.
6. **Prasības pretendentiem**:
	1. **Plašsaziņas līdzekļiem –**
		1. Latvijas Republikā reģistrēta juridiskā persona, kura ir īpašnieks tādiem masu informācijas līdzekļiem, kas regulāri veido redakcionāli neatkarīgu žurnālistikas oriģinālsaturu, ievērojot likumā “Par presi un citiem masu informācijas līdzekļiem” noteikto, un atbilst šādām prasībām:
			1. ir reģistrēts Uzņēmumu reģistrā vismaz divus gadus uz pieteikuma iesniegšanas termiņa pēdējo dienu;
			2. satura veidošanā iesaistītajam personālam ir saistošs ētikas kodekss (vai rīcības kodekss Elektronisko plašsaziņas līdzekļu likuma 24. panta piektās daļas izpratnē) vai kuru viss projekta īstenošanā iesaistītais personāls ir ar biedra statusu tādās žurnālistu profesionālajās organizācijās, kuras piemēro pašregulatīvu ētikas kodeksu;
			3. medija mērķauditorija ir plaša sabiedrība un tas nav vērsts uz atsevišķu profesionālo grupu vai specializētu interešu jomu vai segmentu apkalpošanu (piemēram, tirdzniecība, rūpniecība, reklāma un komercija);
		2. Projekta pieteicējs neatbilst nevienam no Publisko iepirkumu likuma 42. panta otrajā daļā minētajiem kandidātu un pretendentu izslēgšanas iemesliem.
		3. Projekta pieteicējam nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām.
	2. **NVO –**
		1. Latvijas Republikā reģistrēta biedrība vai nodibinājums, kas atbilst Biedrību un nodibinājumu likumā noteiktajam.
		2. Projekta iesniedzējs neatbilst nevienam no Publisko iepirkumu likuma 42. panta otrajā daļā minētajiem kandidātu un pretendentu izslēgšanas iemesliem.
		3. Projekta iesniedzējam nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta, vai Eiropas Savienības politiku instrumentu un pārējām ārvalstu finanšu palīdzības programmām.
		4. Uz projekta pieteikuma iesniedzēju neattiecas Starptautisko un Latvijas Republikas nacionālo sankciju likuma 11.1 pantā noteiktie gadījumi, proti, projekta pieteikuma iesniedzējam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
		5. Projekta iesniedzējs ir neatkarīgs no publiskās pārvaldes institūcijām, politiskām partijām vai komerciālajām organizācijām.
		6. Konkursā uz finansējumu nevar pretendēt šādas organizācijas:
			1. darba devēju organizācijas un to apvienības;
			2. arodbiedrības un to apvienības;
			3. politiskās partijas un to apvienības;
			4. dzīvokļu apsaimniekošanas biedrības;
			5. amatieru sporta un kultūras kolektīvi;
			6. kuru, ieskaitot to valdi vai personas, kurām atsevišķi vai visām kopā ir ietekme organizācijā (paraksttiesības vai/un lēmuma pieņemšanas tiesības), darbība rada apdraudējumu valsts drošībai, tai skaitā valsts informatīvās telpas drošībai, sabiedriskajai kārtībai un sabiedrības veselībai, veido un/vai izplata naida runu, dezinformāciju u.tml.
7. **Konkursa izpildes noteikumi:**
	1. Katrs konkursa dalībnieks var iesniegt vienu projektu, kas atbilst nolikuma Pielikuma Nr. 1 norādītajai tēmai/-ām.
	2. Konkursā netiks izskatīti projekti, kas ir bijuši iesūtīti iepriekš rīkotos Aizsardzības ministrijas konkursos.
	3. Konkursa pieteikumi tiek izvērtēti, balstoties uz konkursa kritērijiem (Pielikums Nr.5).
	4. Konkursa rezultāti tiek paziņoti 30 darba dienu laikā pēc projektu pieteikumu noslēguma.
	5. Pretendents ar Aizsardzības ministriju slēdz līgumu un piešķirtā finansējuma ietvaros nodrošina iesniegtā projekta realizāciju.
	6. Pretendents projekta ietvaros veido oriģinālu saturu par aizsardzības nozarei aktuāliem tematiem, kas norādīti Pielikumā Nr. 1, un to izplata ar sev pieejamo resursu palīdzību, ieļaujot tos medija skatītākajos laikos (*prime time*) vai laikrakstā.
	7. Pretendents var veidot tiešās komunikācijas pasākumus, informatīvās lekcijas vai citus sabiedrības iesaistes pasākumus par Pielikumā Nr. 1 izvirzītajam tēmām.
	8. Pretendents savu iesniegto projektu realizē latviešu valodā.

Projekta pieteicējs iesniedz projekta pieteikumu (Pielikums Nr. 2) un projekta pieteicēja apliecinājumu (Pielikums Nr. 3 vai Pielikums Nr. 4) līdz **2025. gada 13. aprīlim** uz Aizsardzības ministrijas oficiālo e-adresi, izmantojot [www.latvija.lv](http://www.latvija.lv)

**Pielikumi:**

1. Aizsardzības nozarei aktuālie temati uz 1 lp.
2. Projekta pieteikuma veidlapa uz 2 lp.
3. Pieteikuma iesniedzēja – Plašsaziņas līdzekļa – apliecinājums uz 1 lp.
4. Pieteikuma iesniedzēja – Nevalstiskās organizācijas – apliecinājums uz 1 lp.
5. Projektu vērtēšanas kritēriji uz 1 lp.

Jautājumu gadījumā sazināties ar AM Preses nodaļu – e-pasts: prese@mod.gov.lv vai telefons: 67335231.

Pielikums Nr. 1

|  |
| --- |
| **Aizsardzības nozarei aktuālie temati** |
| 1. Valsts austrumu robežas stiprināšana
 |
| 1. Iedzīvotāju kiberdrošības izpratnes veicināšana
 |
| 1. NBS militārās infrastruktūras attīstība
 |
| 1. Militārā dienesta iespējas Latgalē
 |
| 1. Krievijas izvērstais karš Ukrainā
 |
| 1. Informatīvās telpas drošība
 |
| 1. Sabiedrības noturība miera laikā
 |
| 1. Iedzīvotāju gatavība krīzes situācijām
 |
| 1. Militārās mācības apdzīvotās vietās
 |
| 1. Valsts aizsardzības dienests
 |

Pielikums Nr. 2.

|  |
| --- |
| **Projekta konkursa “Atbalsts Latgales informatīvās telpas stiprināšanai” 2025. gadam pieteikums** |

|  |
| --- |
| 1. **Projekta nosaukums**
 |
|  |

|  |
| --- |
| 1. **Projekta mērķis**
 |
|  |

|  |
| --- |
| 1. **Projekta apraksts**
 |
|  |

|  |
| --- |
| 1. **Projekta finansējums**
 |
| Pozīcijas nosaukums | Pozīcijas apraksts | Summa EUR |
|  |  |  |
|  |  |  |
|  |  |  |
|  |  |  |

|  |
| --- |
| 1. **Projekta īstenošanas plāns, iekļaujot laika periodu** (*plašsaziņas līdzekļiem lūdzu norādīt publikāciju plānu, NVO – lūdzu norādīt plānotās aktivitātes)*
 |
|  |

|  |
| --- |
| 1. **Projekta sasniedzamie rezultāti** (*līdz 250 vārdiem*)
 |
|  |

|  |
| --- |
| 1. **Projekta satura izplatīšanas kanāli** *(lūdzu norādīt projekta iesniedzēja uzturētos sociālos tīklus, mājaslapas, drukātos izdevumus u.c.*)
 |
|  |

|  |
| --- |
| 1. **Projekta ietvaros sasniedzamā auditorija** *(plašsaziņas līdzekļiem – lūdzu norādīt datus par sekotāju skaitu uzturētajos interneta resursos, tirāžu drukātajiem izdevumiem u.c.;* *NVO – lūdzu norādīt mērķa grupas dalībnieku skaitu, kas piedalīsies projekta aktivitātēs)*
 |
|  |

|  |
| --- |
| 1. **Projekta iesniedzēja iepriekšējā pieredze** **līdzīgu aktivitāšu īstenošanā** (*līdz 250 vārdiem*)
 |
|  |

|  |  |
| --- | --- |
| **Pilns organizācijas nosaukums** |  |
| Juridiskā adrese |  |
| Reģistrācijas numurs  |  |
| Tālrunis |  |
| E-pasta adrese |  |
| Bankas konta nr.: |  |
| Bankas nosaukums |  |
| Bankas kods |  |
| Kontaktinformācija projekta koordinatoram |  |

Rīgā, 2025. gada \_\_.\_\_\_\_\_\_\_\_\_

Pielikums Nr. 3

**Pieteikuma iesniedzēja – plašsaziņas līdzekļa – apliecinājums**

|  |  |
| --- | --- |
| Es, pieteikuma iesniedzēja |  |
|  | *iesniedzēja nosaukums* |
| atbildīgā amatpersona, |  |
|  | *vārds, uzvārds* |
|  |  |
|  | *amata nosaukums* |
| ar parakstu apliecinu, ka uz pieteikuma iesniegšanas dienu, |  |
|  | *dd/mm/gggg* |

iesniedzējs:

1. ir reģistrēts Uzņēmumu reģistrā vismaz divus gadus.
2. mērķauditorija ir Latgales plānošanas reģiona iedzīvotāji un tā ir plaša sabiedrība, kas nav vērsta uz atsevišķu profesionālo grupu vai specializētu interešu jomu vai segmentu apkalpošanu (piemēram, tirdzniecība, rūpniecība, reklāma un komercija).
3. nav valsts vai pašvaldības iestāde.
4. iesaistītajam personālam ir saistošs ētikas kodekss vai viss projekta īstenošanā iesaistītais personāls ir ar biedra statusu tādās žurnālistu profesionālajās organizācijās, kuras piemēro pašregulatīvu ētikas kodeksu.
5. neatbilst nevienam no Publisko iepirkumu likuma 42. panta otrajā daļā minētajiem kandidātu un pretendentu izslēgšanas gadījumiem.
6. nav pasludināts par maksātnespējīgu, tai skaitā neatrodas sanācijas vai likvidācijas procesā, tā saimnieciskā darbība nav apturēta vai pārtraukta, nav uzsākta tiesvedība par tā darbības izbeigšanu vai maksātnespēju.
7. tam nav nodokļu parādi un valsts sociālās apdrošināšanas obligāto iemaksu parādi, kas pārsniedz 150,00 EUR.
8. nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām.
9. nav atbildīgs par būtiskiem žurnālistu profesionālās ētikas pārkāpumiem savā darbībā 12 mēnešu periodā pirms konkursa izsludināšanas dienas.
10. darbība nerada apdraudējumu valsts drošībai, sabiedriskajai kārtībai un sabiedrības veselībai.
11. sistemātiski neizplata dezinformāciju.
12. nav veicis krāpšanas, korupcijas vai jebkādas citas pretlikumīgas darbības.
13. apņemas saglabāt visu ar atbalsta saņemšanu saistīto dokumentāciju saskaņā ar normatīvajos aktos noteiktajām prasībām un termiņiem.
14. ir atbildīgs par pieteikumā sniegto ziņu pareizību un precizitāti un uzņemas atbildību par projekta īstenošanu un vadību, kā arī par projekta rezultātiem.
15. tāmē ir iekļauts PVN, ko plānots atgūt no valsts budžeta atbilstoši attiecīgajiem normatīvajiem aktiem par pievienotās vērtības nodokli (PVN).

Apzinos, ka gadījumā, ja tiks konstatēts, ka esmu apzināti vai nolaidības dēļ sniedzis nepatiesas ziņas, projekta iesniedzējam tiks liegta iespēja saņemt atbalstu.

Paraksts \_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_

Pielikums Nr. 4

**Pieteikuma iesniedzēja – Nevalstiskās organizācijas – apliecinājums**

|  |  |
| --- | --- |
| Es, pieteikuma iesniedzēja |  |
|  | *iesniedzēja nosaukums* |
| atbildīgā amatpersona, |  |
|  | *vārds, uzvārds* |
|  |  |
|  | *amata nosaukums* |
| ar parakstu apliecinu, ka uz pieteikuma iesniegšanas dienu, |  |
|  | *dd/mm/gggg* |

iesniedzējs:

1. ir reģistrēts Biedrību un nodibinājumu reģistrā vismaz divus gadus.
2. mērķauditorija ir Latgales plānošanas reģiona iedzīvotāji un darbojas pilsoniskās sabiedrības attīstības jomā, risinot būtiskas problēmas plašākas sabiedrības interesēs, valstisku mērķu sasniegšanai, veicinot sabiedrības līdzdalību, kā arī darbojoties ne tikai savās interesēs vai savu biedru komerciālajās, profesionālajās vai politiskajās interesēs, bet arī plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību.
3. ir neatkarīgs no publiskās pārvaldes institūcijām, politiskām partijām vai komerciālajām organizācijām.
4. nav valsts vai pašvaldības iestāde; nav darba devēju organizācija un to apvienība; nav arodbiedrība un to apvienība; nav politiska partija un to apvienība; nav dzīvokļu apsaimniekošanas biedrība; nav amatieru sporta un kultūras kolektīvs.
5. darbība nerada apdraudējumu valsts drošībai, tai skaitā valsts informatīvās telpas drošībai, sabiedriskajai kārtībai un sabiedrības veselībai, neveido un/vai neizplata naida runu, dezinformāciju u.tml.
6. neatbilst nevienam no Publisko iepirkumu likuma 42. panta otrajā daļā minētajiem kandidātu un pretendentu izslēgšanas gadījumiem.
7. nav pasludināts par maksātnespējīgu, tai skaitā neatrodas sanācijas vai likvidācijas procesā, tā saimnieciskā darbība nav apturēta vai pārtraukta, nav uzsākta tiesvedība par tā darbības izbeigšanu vai maksātnespēju.
8. atbilstoši likuma “Par nodokļiem un nodevām” 7.4 pantam, tas ir iesniedzis nodokļu deklarācijas un tam nav nodokļu parādu un valsts sociālās apdrošināšanas obligāto iemaksu parādu.
9. nav neatbilstoši veikto izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām.
10. nav veicis krāpšanas, korupcijas vai jebkādas citas pretlikumīgas darbības.
11. apņemas saglabāt visu ar atbalsta saņemšanu saistīto dokumentāciju saskaņā ar normatīvajos aktos noteiktajām prasībām un termiņiem.
12. ir atbildīgs par pieteikumā sniegto ziņu pareizību un precizitāti un uzņemas atbildību par projekta īstenošanu un vadību, kā arī par projekta rezultātiem.
13. tāmē ir iekļauts PVN, ko plānots atgūt no valsts budžeta atbilstoši attiecīgajiem normatīvajiem aktiem par pievienotās vērtības nodokli (PVN).

Apzinos, ka gadījumā, ja tiks konstatēts, ka esmu apzināti vai nolaidības dēļ sniedzis nepatiesas ziņas, projekta iesniedzējam tiks liegta iespēja saņemt atbalstu.

Paraksts \_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_

Pielikums Nr. 5

**PROJEKTU VĒRTĒŠANAS KRITĒRIJI**

1. Projekta atbilstība ministrijas izvirzītajiem tematiem

|  |  |
| --- | --- |
| **2 punkti** | Iesniegtais projekts **atbilst** ministrijas noteiktajiem aktuālajiem tematiem. |
| **1 punkti** | Iesniegtais projekts **daļēji atbilst** ministrijas noteiktajiem aktuālajiem tematiem. |
| **0 punkti**  | Iesniegtais projekts **neatbilst** ministrijas noteiktajiem aktuālajiem tematiem. |

1. Iesniegtā projekta radošums un oriģinalitāte

|  |  |
| --- | --- |
| **3 punkti** | Projekts **ir oriģināls** saturiski un īstenojamo pasākumu ziņā, salīdzinot ar citiem pieteiktajiem projektiem, un piedāvā jaunus risinājumus salīdzinot ar AM līdz šim paveikto. |
| **2 punkti** | Projekts **ir daļēji oriģināls** saturiski un īstenojamo pasākumu ziņā salīdzinot ar citiem pieteiktajiem projektiem. |
| **1 punkti** | Projekts **nav oriģināls** saturiski vai īstenojamo pasākumu ziņā, salīdzinot ar citiem pieteiktajiem projektiem. |

1. Iesniegtā projekta apraksta kvalitāte

|  |  |
| --- | --- |
| **3 punkti** | Projekts **ir detalizēti un kvalitatīvi aprakstīts, pilnībā** atbilst nolikumā esošajiem nosacījumiem un tam ir pievienots plānotā projekta uzmetums/plāns/skice/utt.  |
| **2 punkti** | Projekts **ir detalizēti un kvalitatīvi aprakstīts un daļēji** atbilst nolikumā esošajiem nosacījumiem. |
| **1 punkts** | Projekts **ir aprakstīts vispārīgi un daļēji** atbilst nolikumā esošajiem nosacījumiem. |
| **0 punkti** | Projekts ir aprakstīts vispārīgi, taču **neatbilst** nolikumā esošajiem nosacījumiem. |

1. Sasniedzamā mērķauditorija

|  |  |
| --- | --- |
| **3 punkti** | Projekts vērsts uz ministrijai nozīmīgas mērķauditorijas uzrunāšanu, tā izvēlētās projekta īstenošanas metodes **ir atbilstošas** **šīs auditorijas uzrunāšanai, un spēj sasniegt lielu daļu no šīs auditorijas.** |
| **2 punkti** | Projekts vērsts uz ministrijai nozīmīgu auditoriju uzrunāšanu taču projekta īstenošanas metodes ļauj sasniegt tikai **ierobežotu** **daļu no mērķauditorijas.** |
| **1 punkts** | Projekts **vērsts uz nelielu auditorijas uzrunāšanu** un projekta īstenošanas metodes ļauj sasniegt tikai ierobežotu daļu no mērķauditorijas. |
| **0 punkti** | Projekts **nesasniedz** ministrijas noteikto mērķauditorijas uzrunāšanu. |

1. Projekta ilgtermiņa pielietojamība

|  |  |
| --- | --- |
| **3 punkti** | Projekta rezultāti **ir dzīvotspējīgs bez papildu resursu piesaistes pēc projekta īstenošanas termiņa beigām.** |
| **2 punkti** | Projekta rezultātiem ir **ilgtermiņa pielietojamība**, taču tos ir nepieciešams uzturēt. |
| **1 punkts** | Projekta rezultātam piemīt **ierobežotas iespējas** tikt izmantotam ilgtermiņā, vai **tikai daži no projekta īstenojamajiem pasākumiem ir pielietojami ilgtermiņā**. |
| **0 punkti** | Projekta rezultāti **nav pielietojami** ministrijas izvirzītajiem mērķiem. |